Baltic Pride

Baltic Pride – kasmetinis LGBT ir juo palaikančių asmenų festivalis ir eitynės, nuo 2009 m. paeiliui vykstančios vienoje iš Baltijos valstybių sostinių – Taline, Rygoje arba Vilniuje. Savaitės trukmės festivalyje skatinama atkreipti dėmesį į lygiateisiškumo būtinybę visuomenėje, rengiamos eitynės skiriamos teisei būti savimi nepriklausomai nuo seksualinės orientacijos ar lytinės tapatybės.

 Istorija 

miniatiūra|2019  m. eitynės (Gedimino pr.)

Pirmosios LGBT eitynės Baltijos šalyse įvyko 2004 m. Taline,http://www.local-life.com/tallinn/articles/gay-tallinn Estijai prisijungus prie ES. 2005 m. buvo surengtos pirmosios LGBT bendruomenės eitynės Rygoje,http://news.bbc.co.uk/2/hi/europe/4708617.stm kurios 2006 m. išaugo į „Riga Pride and Friendship Days“ festivalį,http://old.ilga-europe.org/home/guide_europe/country_by_country/latvia/friendship_days_riga_pride_2007/the_baltic_times_pride_parade_deemed_a_success  vykusį 2007 ir 2008 m. Pirmasis „Baltic Pride“ festivalis įvyko 2009 m. Rygoje,http://www.baltictimes.com/news/articles/22903/ o 2011 m. buvo surengtas Taline.

Po ilgamečių bandymų valdžios institucijų leidimas organizuoti eitynes buvo gautas 2010 m.https://www.vilnius.lt/vaktai/Default.aspx?Id=3&DocId=30182334 2013 m. „Baltic Pride“ buvo surengtas nepaisant Vilniaus mero ketinimų iškelti eitynes iš miesto centro.https://www.amnesty.org/en/latest/news/2013/06/lithuania-bans-pride-parade/

Pirmosios LGBT bendruomenės eitynės bei „Baltic Pride“ festivaliai Baltijos šalių sostinėse susilaukė aktyvaus pasipriešinimo iš kai kurių visuomenės grupių.http://old.ilga-europe.org/home/guide_europe/country_by_country/estonia/tallinn_pride_2006/12_injured_as_gay_pride_marchers_attacked_in_estonia  2015 m. į Rygą persikėlė „Europride“ – didžiausias Europoje LGBT festivalis. Tai buvo pirmasis „Europride“ renginys, surengtas posovietinėje valstybėje.http://www.lsm.lv/en/article/societ/society/liveblog-europride-2015-in-riga-closed.a134562/

 Renginiai ir kultūra 
Nuo 2009 m. „Baltic Pride“ išaugo į kultūrinių, švietėjiškų ir pramoginių renginių savaitę. Koncertai, parodos, kino bei literatūros renginiai, kūrybinės dirbtuvės ir konferencijos skirtos LGBT kultūrai, dialogui diskriminacijos klausimais bei bendruomeniškumo skatinimui.

2010 m. „Baltic Pride“ programos dalimi tapo pirmasis Lietuvoje LGBT filmų festivalis.http://www.lgl.lt/assets/BP-Vilnius-2010-LT.pdf 2013 m. „Baltic Pride“ savaitės metu vyko pirmoji paroda apie LGBT bendruomenės meno įvykius Lietuvoje „Nuo sutemų iki aušros – 20 LGBT laisvės metų Lietuvoje“.http://www.lgl.lt/lgl/baltic-pride-2013/programa/ 2016 m. prie Vilniuje organizuojamo „Baltic Pride“ festivalio prisidėjo lietuviškas LGBT festivalis „Kreivės“.http://festivaliskreives.lt/

 Organizacija ir tarptautinė parama 

miniatiūra|2019 m. sambūris Lukiškių aikštėje

„Baltic Pride“ organizuoja trys pagrindinės Baltijos šalių LGBT organizacijos – Lietuvos asociacija LGL, Latvijos organizacija „Mozaīka“ ir Estijos LGBT organizacija. Vieni reikšmingiausių festivalio rėmėjų – asociacija „ILGA-Europe“, švedų „RFSL“ federacija bei „Amnesty International“.

 „Baltic Pride“ 2016: „Mes esame žmonės, ne propaganda!“ 

2016 m. „Baltic Pride“ festivalis surengtas Vilniuje birželio 13–19 d. Tai pirmieji metai, kuomet buvo išvengta teisinių kliūčių dėl eitynių „Už lygybę“ organizavimo miesto centre.http://www.delfi.lt/news/daily/lithuania/seksualiniu-mazumu-eitynems-vilniaus-centre-jokiu-problemu.d?id=67442740 Festivaliu siekiama pasidžiaugti stabiliai gerėjančia LGBT asmenų situacija Baltijos šalyse bei paskatinti diskusiją apie Lietuvoje galiojančius LGBT bendruomenę diskriminuojančius įstatymus.http://www.lgl.lt/bp2016/

„Baltic Pride“ savaitėjehttp://www.lgl.lt/en/?page_id=11935 – renginys „Pride balsai“, kuriame žinomi LGBT asmenys dalinosi savo istorijomis, žmogaus teisių konferencija, gala-vakarienė bei daugelis kitų renginių, tarp kurių – ir festivalio „Kreivės“ programa. Trečiosios Lietuvos istorijoje „Baltic Pride“ eitynės, kuriose žygiavo iki 3000 dalyvių, įvyko birželio 18 d. Vilniuje.

 Šaltiniai 

Kategorija:LGBT
Kategorija:Renginiai Vilniuje